বিশ্ববিদ্যালয়ের ডেপুটি রেজিস্ট্রার (শিক্ষা-১) ও কেন্দ্রীয় ভর্তি পরিচালনা কমিটির সদস্য সচিব আবু হাসান মঙ্গলবার (১১ সেপ্টেম্বর) সারাবাংলাকে বলেন, অনলাইন প্রক্রিয়ায় আমরা অনেক দূর এগিয়েছি। প্রতিবছর ভর্তি পরীক্ষায় উত্তীর্ণ শিক্ষার্থীদের বিশ্ববিদ্যালয়ে এসে যেভাবে ভর্তি প্রক্রিয়া সম্পন্ন করতে হয়, এবার সেই ভোগান্তিতে পড়তে হবে না। ঘরে বসেই শিক্ষার্থীরা অনলাইনে সব কাজ করতে পারবেন। বিশ্ববিদ্যালয় থেকে একটি হিসাব নম্বর (ব্যাংক অ্যাকাউন্ট নাম্বার) দেওয়া হবে, সেখানে শিক্ষার্থীরা নির্দিষ্ট ফি পরিশোধ করতে পারবে।